કોંગ્રેસે તો રાજ્યસભા ચૂંટણી પહેલાં જ જાહેરાત કરી હતી કે, તેમના પક્ષના વર્તમાન તમામ ધારાસભ્યોને ચૂંટણીમાં ટિકિટ આપવામાં આવશે અને જો તેઓ ખરેખર તેમનો નિર્ણય અફર રાખે તો 43 બેઠક માટેના તેમના ઉમેદવારો પહેલેથી જ નક્કી છે. આથી ભાજપ સામે હવે રાજ્યમાં હાલની જાતિવાદની પરિસ્થિતિને જોતાં નિર્ણય લેવાનો પડકાર ઊભેલો છે. હાર્દિક પટેલ, અલ્પેશ ઠાકોર અને જીજ્ઞેશ મેવાણી, ત્રણેય યુવા નેતાઓ પોતાના સમાજ પર પ્રભુત્વ ધરાવે છે. આથી તેમના પડકારોનો સામનો કરવા માટે ભાજપ નવા યુવા ચહેરાને મેદાનમાં ઉતારે એવી શક્યતા નકારી શકાય એમ નથી.